|  |
| --- |
| Številka: 007-143/2020/11 |
| Ljubljana, 21. maj 2020 |
| EVA 2020-2330-0066 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o izvedbi ukrepov kmetijske politike za leto 2020 – predlog za obravnavo |
| 1. Predlog sklepov vlade: |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na … seji … sprejela naslednji sklep:Vlada Republike Slovenije je izdala Uredbo o spremembah in dopolnitvah Uredbe o izvedbi ukrepov kmetijske politike za leto 2020 in jo objavi v Uradnem listu Republike Slovenije. Sklep prejmejo:* Ministrstvo za kmetijstvo, gozdarstvo in prehrano,
* Ministrstvo za finance,
* Ministrstvo za javno upravo,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**(Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:*** dr. Darja Majkovič, generalna direktorica Direktorata za kmetijstvo,
* mag. Marjeta Bizjak, namestnica generalne direktorice Direktorata za kmetijstvo,
* Polona Kolarek, vodja oddelka za neposredna in OMD-plačila,
* Ljudmila Avbelj, sekretarka.
 |
| (Navedite imena in priimke ter funkcije ali nazive.) |
| **3. b Zunanji strokovnjaki, ki so sodelovali pri pripravi dela ali celotnega gradiva:** |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.(Navedite s tem povezane stroške, ki bremenijo javnofinančna sredstva, ali navedite, da sodelovanje strokovnjaka ni povezano z javnofinančnimi izdatki.) |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva:Uredba o izvedbi ukrepov kmetijske politike za leto 2020 se spreminja zaradi:* določitve novega roka za spremembo zbirne vloge, ki je določen z uredbo Komisije 2020/501/EU, ki je najpozneje do 30. junija in ne do 31. maja 2020, kot določa veljavna Uredba o izvedbi ukrepov kmetijske politike za leto 2020 (Uradni list RS, št. 10/20 in 61/20). Posledično se podaljšajo tudi določeni roki za oddajo prilog zbirne vloge in roki za oddajo posameznih zahtevkov.
* ustrezno se prilagodijo postopki pregledov na kraju samem in kontrolni sistem v zvezi z navzkrižno skladnostjo. Gre za prilagoditev na uredbo Komisije 2020/532/EU, ki dovoljuje odstop od nekaterih členov uredbe Komisije 809/2014/EU. V predlogu uredbe se določi, da morajo udeleženci, ki sodelujejo pri pregledu na kraju samem, izvajati aktivnosti in ukrepe za zamejitev širjenja virusa SARS-CoV-2 v skladu s Priporočili za izvajanje upravnih in drugih javnopravnih zadev ob epidemiji COVID-19 Nacionalnega inštituta za javno zdravje.
* za namene financiranja, upravljanja in spremljanja ukrepov kmetijske politike je v predlogu uredbe opredeljeno, da se aktivnosti in ukrepi za zamejitev širjenja virusa SARS-CoV-2 šteje za višjo silo oziroma izjemno okoliščino v skladu z drugim odstavkom 2. člena Uredbe Komisije 1306/2013/EU. Določeni so primeri izjemnih okoliščin in poenostavljen način obravnave primerov izjemnih okoliščin, ko nosilcu kmetijskega gospodarstva sporočanje izjemne okoliščine ni potrebno, določeni so tudi primeri izjemnih okoliščin, ki pa jih upravičenec mora sporočiti agenciji, ker podatki, da je neizpolnjevanje pogojev ali zahtev posledica izjemne okoliščine agenciji niso na voljo oziroma se ne nanašajo na celotno populacijo upravičencev za določen ukrep. Določena so tudi obdobja, v katerih se primeri posameznih izjemnih okoliščin priznajo.
* Za zmanjšanje administrativnih bremen za agencijo je nadalje določeno, da v primeru, ko odobri izjemno okoliščino, ni treba izdati odločbe, temveč o tem odloči z odločbo o odobritvi sredstev.
* primeri izjemnih okoliščin se upoštevajo tudi pri izpolnjevanju zahtev navzkrižne skladnosti.
* v predlogu uredbe je določen tudi poenostavljeni postopek v zvezi s prenosom kmetijskega gospodarstva zaradi zmanjšanja upravnih bremen tako za upravičence kot za agencijo.

Gradivo je lektorirano. |
| (Izpolnite samo, če ima gradivo več kakor pet strani.) |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 8.5.2020V razpravo so bili vključeni:  nevladne organizacije: Kmetijsko gozdarska zbornica Slovenije,  Sindikat kmetov Slovenije, Zveza slovenske podeželske mladine, Zadružna zveza Slovenije * predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* **večinoma,**
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Predlog KGZS, ki se nanaša na predplačila, ni bil upoštevan. MKGP je sicer naklonjeno uvedbi predplačil neposrednih plačil, vendar je treba v okviru načrtovanega rebalansa proračuna zagotoviti sredstva. Ker v tem trenutku vprašanje finančnih sredstev še ni rešeno, predlog uredbe, ki spreminja in dopolnjuje uredbo o izvedbi ukrepov kmetijske politike za leto 2020, ne vsebuje določb o predplačilih. Ostala dva predloga sta bila upoštevana v celoti in sta vključena v predlog uredbe.Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA/NE |
|  Dr. Aleksandra Pivec ministrica |

 **PREDLOG**

**(EVA 2020-2330-0066)**

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

UREDBO

o spremembah in dopolnitvah Uredbe o izvedbi ukrepov kmetijske politike za leto 2020

1. člen

V Uredbi o izvedbi ukrepov kmetijske politike za leto 2020 (Uradni list RS, št. 10/20 in 61/20) se v 1. členu v prvem odstavku na koncu 16. točke pika nadomesti s podpičjem in doda nova, 17. točka, ki se glasi:

»17. Izvedbene uredbe komisije (EU) 2020/532 z dne 16. aprila 2020 o odstopanju glede leta 2020 od izvedbenih uredb (EU) št. 809/2014, (EU) št. 180/2014, (EU) št. 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 in (EU) 2016/1240 v zvezi z nekaterimi upravnimi pregledi in pregledi na kraju samem, ki se uporabljajo na področju skupne kmetijske politike (UL L št. 119 z dne 17. 4. 2020, str. 3; v nadaljnjem besedilu: Uredba 2020/532/EU).«.

V drugem odstavku se 1., 2. in 3. točka spremenijo tako, da se glasijo:

»1. sheme neposrednih plačil iz Uredbe o shemah neposrednih plačil (Uradni list RS, št. 2/15, 13/15, 30/15, 103/15, 36/16, 84/16, 23/17, 5/18, 10/19, 7/20 in XY/20; v nadaljnjem besedilu: Uredba o shemah neposrednih plačil);

2. ukrepe iz Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 (Uradni list RS, št. 16/16, 51/16, 84/16, 15/17, 63/17, 68/17, 5/18, 65/18, 81/18, 10/19, 76/19, 7/20, 61/20 in XY/20; v nadaljnjem besedilu: uredba, ki ureja ukrepe KOPOP, EK in OMD);

3. ukrep dobrobit živali iz Uredbe o ukrepu dobrobit živali iz Programa razvoja podeželja Republike Slovenije za obdobje 2014–2020 v letu 2020 (Uradni list RS, št. 76/19 in XY/20; v nadaljnjem besedilu: uredba, ki ureja ukrep dobrobit živali).«.

2. člen

V 4. členu se za šestim odstavkom doda nov, sedmi odstavek, ki se glasi:

»(7) Obveznosti upravičenca iz prvega, drugega in tretjega odstavka tega člena v primeru določitve začasnega upravljavca kmetijskega gospodarstva v skladu z 2. členom Zakona o interventnih ukrepih na področju kmetijstva, gozdarstva in prehrane (Uradni list RS, št. [36/20](http://www.uradni-list.si/1/objava.jsp?sop=2020-01-0680)) opravi začasni upravljavec kmetijskega gospodarstva.«.

3. člen

V 6. členu se v sedmem odstavku besedilo »31. maj« nadomesti z besedilom »10. julij«.

4. člen

V 10. členu se četrti in peti odstavek črtata.

V dosedanjem šestem odstavku, ki postane četrti odstavek, se črtata vejica in besedilo: »vsaj osem dni pred oddajo zahtevka iz 14. oziroma 15. točke prvega odstavka 11. člena te uredbe«.

Sedmi odstavek se črta.

Dosedanji osmi odstavek postane peti odstavek.

5. člen

V 11. členu se deseti odstavek spremeni tako, da se glasi:

»(10) Na »Zahtevek za operacijo dobrobit živali – drobnica« iz 15. točke prvega odstavka tega člena upravičenec prijavi živali, ki ob začetku paše izpolnjujejo pogoje glede kategorije živali za dodelitev plačila iz uredbe, ki ureja ukrep dobrobit živali.«.

V trinajstem odstavku se besedilo »v zbirni vlogi navede količine zelenjadnic, ki jih skladišči« nadomesti z besedilom »v zbirni vlogi navede predvidene količine zelenjadnic, ki jih bo skladiščil«.

6. člen

V 12. členu se v prvem, tretjem, četrtem in petem odstavku besedilo »30. junija« nadomesti z besedilom »10. julija«.

V trinajstem in petnajstem odstavku se besedilo »31. maja« nadomesti z besedilom »10. julija«.

Sedemnajsti odstavek se spremeni tako, da se glasi:

»(17) Upravičenec, ki uveljavlja vlogo za izplačilo podpore za zelenjadnice iz 3. točke pod c) prvega odstavka 11. člena te uredbe, mora v skladu z osmim in devetim odstavkom 37. člena Uredbe o shemah neposrednih plačil izkazovati obseg pridelave zelenjadnic z računi o prodaji zelenjadnic oziroma računi o najemu skladiščnega prostora za skladiščenje svojih pridelkov zelenjadnic, ki jih posreduje agenciji najpozneje do 1. decembra 2020 oziroma do 15. februarja 2021 v primeru računov o prodaji zelenjadnic iz lastnih skladiščnih kapacitet in v primeru računov o prodaji zelenjadnice iz pete alineje desetega odstavka 37. člena Uredbe o shemah neposrednih plačil.«.

7. člen

V 13. členu se prvi odstavek spremeni tako, da se glasi:

»(1) Spremembe zbirne vloge po poteku roka za vložitev zbirne vloge iz 10. člena te uredbe upravičenec sporoči agenciji najpozneje do 30. junija 2020 v skladu z 2. členom Uredbe 2020/501/EU.«.

 8. člen

V 14. členu se za šestim odstavkom doda nov, sedmi odstavek, ki se glasi:

»(7) Ne glede na določbe petega in šestega odstavka tega člena mora upravičenec v primeru izjemne okoliščine iz prvega odstavka 29.a člena te uredbe izvesti umik zahtevka do 17. julija 2020.«.

9. člen

V 16. členu se za prvim odstavkom doda nov drugi odstavek, ki se glasi:

»(2) Udeleženci, ki sodelujejo pri pregledu na kraju samem ali superkontroli iz prejšnjega odstavka, izvajajo ukrepe za zamejitev širjenja virusa SARS-CoV-2 v skladu s Priporočili za izvajanje upravnih in drugih javnopravnih zadev ob epidemiji COVID-19 Nacionalnega inštituta za javno zdravje (v nadaljnjem besedilu: NIJZ), objavljenimi na spletni strani NIJZ.«

Dosedanji drugi, tretji, četrti, peti in šestiodstavek postanejo tretji, četrti, peti, šesti in sedmi odstavek.

V dosedanjem sedmem odstavku, ki postane osmi odstavek, se besedilo »za vse upravičence iz sedmega odstavka 37. člena Uredbe o shemah neposrednih plačil« nadomesti z besedilom »za vse upravičence iz osmega odstavka 37. člena Uredbe o shemah neposrednih plačil«.

V dosedanjem osmem odstavku, ki postane deveti odstavek, se besedilo »iz sedmega odstavka 37. člena Uredbe o shemah neposrednih plačil« nadomesti z besedilom »iz osmega odstavka 37. člena Uredbe o shemah neposrednih plačil.«.

10. člen

V 17. členu se v 4. točki besedilo »31. maja« nadomesti z besedilom »10. julija«.

11. člen

V 18. členu se prvi odstavek spremeni tako, da se glasi:

»(1) Pregledi na kraju samem za ukrepe kmetijske politike na površino iz drugega odstavka 1. člena te uredbe se izvajajo v skladu s 4. členom Uredbe 2020/532/EU razen določb iz točk (b), (h), (j) in (l) drugega odstavka ter tretjega odstavka 4. člena Uredbe 2020/532/EU, 34. do 41. členom Uredbe 809/2014/EU ter v skladu z določbami pravilnika, ki ureja RKG.«.

12. člen

V 19. členu se v prvem odstavku napovedni odstavek spremeni tako, da se glasi:

»(1) Pregledi na kraju samem za živali se izvajajo v skladu s 4. in 5. členom Uredbe 2020/532/EU ter drugim odstavkom 42. člena in 43. členom Uredbe 809/2014/EU za namene, določene v:«.

V tretjem odstavku se besedilo »z drugim pododstavkom prvega odstavka 42. člena Uredbe 809/2014/EU« nadomesti z besedilom »s 5. členom Uredbe 2020/532/EU«.

13. člen

20. člen se spremeni tako, da se glasi:

»20. člen

(stopnja kontrole)

Agencija stopnjo kontrole za ukrepe kmetijske politike iz drugega odstavka 1. člena te uredbe določi v skladu s prvim odstavkom, točkami (a), (c) do (g), (i), (k) in (m) drugega odstavka, ter četrtim do šestim odstavkom 4. člena Uredbe 2020/532/EU.«.

14. člen

V 24. členu se prvi odstavek spremeni tako, da se glasi:

»(1) Kontrolni sistem in upravne ukrepe v zvezi z navzkrižno skladnostjo izvaja agencija v skladu s 65. do 75. členom Uredbe 809/2014/EU razen prvega pododstavka prvega odstavka 68. člena Uredbe 809/2014/EU, prvim odstavkom 9. člena Uredbe 2020/532/EU in 37. do 41. členom Uredbe 640/2014/EU.«.

15. člen

V 27. členu se četrti odstavek spremeni tako, da se glasi:

»(4) Če se za vlogo za podporo za zelenjadnice, vloženo v skladu z Uredbo o shemah neposrednih plačil, pri upravnih pregledih ugotovi, da ne izpolnjuje pogojev iz prve in druge alineje prvega odstavka ter tretjega, četrtega, osmega, devetega in petnajstega odstavka 37. člena Uredbe o shemah neposrednih plačil, se zahtevek zavrne in se šteje, da ne gre za čezmerno prijavo, ter se ne uporabijo upravni ukrepi iz 19. člena Uredbe 640/2014/EU.«.

Šesti odstavek se spremeni tako, da se glasi:

»(6) Če se za vlogo za podporo za zelenjadnice, oddano v skladu z Uredbo o shemah neposrednih plačil, ugotovi, da z računi iz osmega, devetega in petnajstega odstavka 37. člena Uredbe o shemah neposrednih plačil ne izkaže predpisanega obsega pridelave zelenjadnic, ter se pri pregledu na kraju samem ugotovi, da ne izpolnjuje pogojev iz prve in druge alineje prvega odstavka ter tretjega in četrtega odstavka 37. člena Uredbe o shemah neposrednih plačil, se podpora za zelenjadnice ne dodeli in se uporabijo upravni ukrepi iz drugega in tretjega odstavka 19. člena Uredbe 640/2014/EU.«.

16. člen

V 28. členu se za tretjim odstavkom dodajo novi, četrti, peti in šesti odstavek, ki se glasijo:

»(4) Upravni pregledi iz prejšnjega odstavka se upravičencem, ki so zahtevek vložili pred uveljavitvijo Odredbe o razglasitvi epidemije nalezljive bolezni SARS-CoV-2 (COVID-19) na območju Republike Slovenije (Uradni list RS, št. 19/20 in 68/20; v nadaljnjem besedilu: odredba o razglasitvi epidemije) izvedejo ob vložitvi zahtevka, upravičencem, ki zahtevek vložijo po uveljavitvi odredbe o razglasitvi epidemije, pa pred izplačilom zahtevka za operacijo dobrobit živali – govedo oziroma zahtevka za operacijo dobrobit živali – drobnica.

 (5) Če se pri upravnem pregledu »Zahtevka za operacijo dobrobit živali – govedo« iz 14. točke prvega odstavka 11. člena te uredbe in podatkov iz s seznama koproloških analiz iz uredbe, ki ureja ukrep dobrobit živali, ugotovi, da koprološka analiza ni izdelana za vse živali, se zahtevek za živali, za katere koprološka analiza ni bila izdelana, zavrne in se šteje, da ne gre za čezmerno prijavo, ter se ne uporabijo upravni ukrepi iz 31. člena Uredbe 640/2014/EU. V tem primeru se pri obračunu zahtevka za operacijo dobrobit živali – govedo najprej upoštevajo živali starejše kategorije goveda v skladu z uredbo, ki ureja ukrep dobrobit živali.

(6) Če se pri upravnem pregledu »Zahtevka za operacijo dobrobit živali – drobnica« iz 15. točke prvega odstavka 11. člena te uredbe in podatkov iz seznama koproloških analiz iz uredbe, ki ureja ukrep dobrobit živali, ugotovi, da koprološka analiza ni izdelana za vse živali, se zahtevek za živali, za katere koprološka analiza ni bila izvedena, zavrne in se šteje, da ne gre za čezmerno prijavo, ter se ne uporabijo upravni ukrepi iz 31. člena Uredbe 640/2014/EU.«.

17. člen

Za 29. členom se doda nov, 29.a člen, ki se glasi:

»29.a člen

(višja sila in izjemne okoliščine, povezane z zamejitvijo širjenja virusa SARS CoV-2)

(1) Aktivnosti in ukrepi za zamejitev širjenja virusa SARS-CoV-2 se za namene financiranja, upravljanja in spremljanja ukrepov iz drugega in tretjega odstavka 1. člena te uredbe priznajo za izjemno okoliščino v skladu z drugim odstavkom 2. člena Uredbe 1306/2013/EU (v nadaljnjem besedilu: izjemna okoliščina) v naslednjih primerih:

(a) označitev živali, če ta ni bila opravljena znotraj predpisanih rokov;

b) priglasitev označitve živali ali priglasitev premika živali v CRG, CRD, CRK in CRPš, če ta ni bila opravljena znotraj predpisanih rokov;

c) sporočanje sprememb oziroma odprava neusklajenosti v RKG, če te niso bile opravljene znotraj predpisanih rokov;

č) vložitev zbirne vloge v roku za pozno predložitev zbirne vloge v skladu s prvim odstavkom 10. člena te uredbe in 13. členom Uredbe 640/2014/EU, če upravičenec za vložitev zbirne vloge pooblasti izvajalca javne službe kmetijskega svetovanja;

d) neizpolnjevanje posameznih pogojev iz uredbe, ki ureja ukrep dobrobit živali, ki niso pogoji iz točk a), b), c) in č) tega odstavka, če agencija o tem odloči v skladu s petim odstavkom tega člena;

e) neizpolnjevanje posameznih pogojev iz Uredbe o shemah neposrednih plačil in uredbe, ki ureja ukrepe KOPOP, EK in OMD, ki niso pogoji iz točk a), b), c), č), in d) tega odstavka, če agencija o tem odloči v skladu s petim odstavkom tega člena.

 (2) Izjemne okoliščine iz prejšnjega odstavka tega člena se priznajo za naslednja obdobja:

– izjemna okoliščina iz točke a) prvega odstavka tega člena od uveljavitve odredbe o razglasitvi epidemije do 10. julija 2020 za govedo rojeno od 21. februarja 2020;

– izjemna okoliščina iz točke b) prvega odstavka tega člena od uveljavitve odredbe o razglasitvi epidemije do 10. julija 2020 označitev ali premik, ki se zgodi od 5. marca 2020;

– izjemna okoliščina iz točke c) prvega odstavka tega člena, od uveljavitve odredbe o razglasitvi epidemije do 9. julija 2020;

– izjemna okoliščina iz točke č) prvega odstavka tega člena, od 16. junija 2020 do 10. julija 2020;

– izjemna okoliščina iz točke d) prvega odstavka tega člena, od uveljavitve odredbe o razglasitvi epidemije do 10. julija 2020;

– izjemna okoliščina iz točke e) prvega odstavka tega člena za obdobje, na katero se ukrep nanaša.

 (3) Primerov izjemnih okoliščin iz točk a), b), c) in č) prvega odstavka tega člena upravičencu ni treba sporočiti agenciji. Primere izjemnih okoliščin iz točk a) in b) prvega odstavka tega člena agencija upošteva avtomatično v skladu z določbami tega člena. Za primere iz točke c) prvega odstavka tega člena, agencija informacijo o razlogu prepoznega urejanja podatkov v RKG prevzame iz RKG. Za primere izjemnih okoliščin iz točke č) prvega odstavka tega člena izvajalec javne službe kmetijskega svetovanja podpiše izjavo, da zaradi aktivnosti in ukrepov za zamejitev širjenja virusa SARS-CoV-2 ni bilo mogoče izvesti storitve elektronskega izpolnjevanja in elektronske vložitve zbirne vloge do 15. junija 2020. Skenogram izjave izvajalec javne službe kmetijskega svetovanja priloži zbirni vlogi in posreduje agenciji.

 (4) Za primere izjemne okoliščine iz točke d) in e) prvega odstavka tega člena mora upravičenec agenciji v petnajstih delovnih dneh od datuma, ko to lahko stori, sporočiti izjemno okoliščino in priložiti ustrezna dokazila oziroma pojasnila.

(5) Če agencija prizna izjemno okoliščino iz točk c), č), d) in e) prvega odstavka tega člena, o tem odloči z odločbo o odobritvi sredstev za ukrepe, na katere se izjemna okoliščina nanaša.

(6) Če agencija izjemne okoliščine iz točk d) in e) prvega odstavka tega člena ne prizna, upravičencu izda odločbo.

(7) Če je upravičenec zavezanec za izpolnjevanje navzkrižne skladnosti in imajo primeri izjemnih okoliščin vpliv na izpolnjevanje zahtev navzkrižne skladnosti, te primere izjemnih okoliščin agencija, v skladu z določbami tega člena, upošteva tudi pri izpolnjevanju zahtev navzkrižne skladnosti.

(8) Agencija za obdobje od uveljavitve odredbe o razglasitvi epidemije do 10. julija 2020 v skladu s prvim odstavkom tega člena prekine štetje zamujenih dni in štetje dni za pošiljanje dokazil o odpravi kršitev iz sistema zgodnjega opozarjanja iz zahtev navzkrižne skladnosti, povezanih z identifikacijo in registracijo rejnih živali.18. člen

V 32. členu se drugi odstavek spremeni tako, da se glasi:

 »(2) Za izvedbo prejšnjega odstavka se sprememba nosilca kmetijskega gospodarstva v RKG v skladu s točko (a) tretjega odstavka 8. člena Uredbe 809/2014/EU šteje kot prenos kmetijskega gospodarstva v skladu s točkama (a) in (b) četrtega odstavka 8. člena Uredbe 809/2014/EU. Prevzemnik najpozneje do 31. decembra 2020 obvesti agencijo o prenosu kmetijskega gospodarstva in posreduje zahtevo za plačilo pomoči oziroma podpore na obrazcu »Izjava o prenosu kmetijskega gospodarstva in zahteva za plačilo v primeru prenosa celotnega kmetijskega gospodarstva po oddani zbirni vlogi za leto 2020«. Prevzemnik podpisani obrazec in dokazila posreduje agenciji.«.

 KONČNA DOLOČBA

19. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2020-2330-0066

Vlada Republike Slovenije

Janez Janša

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe):

10. in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18).

1. Rok za izdajo uredbe je določen z zakonom.
2. Splošna obrazložitev predloga uredbe, če je potrebna.
3. Predstavitev presoje posledic za posamezna področja, če te niso mogle biti celovito predstavljene v predlogu zakona.

II. VSEBINSKA OBRAZLOŽITEV PREDLAGANIH REŠITEV

Spremembe in dopolnitve Uredbe o izvedbi ukrepov kmetijske politike (Uradni list RS, št. 10/20 in 61/20) so potrebne zaradi izvajanja aktivnosti in ukrepov za zamejitev širjenja virusa SARS-CoV-2.

1. člen (vsebina)

V 1. členu se doda nova evropska in nacionalna zakonodaja, ki se uporablja na področju skupne kmetijske politike.

**2. člen (upravičenec)**

V 2. členu, ki dopolnjuje 4. člen osnovne uredbe, se doda določba, ki opredeljuje, da lahko začasni upravljavec kmetijskega gospodarstva, ki je lahko določen na podlagi Zakona o interventnih ukrepih na področju kmetijstva, gozdarstva in prehrane (Uradni list RS, št. [36/20](http://www.uradni-list.si/1/objava.jsp?sop=2020-01-0680)), izvede obveznosti upravičenca, in sicer uredi vse spremembe kmetijskih površin v RKG tako, da ustrezajo dejanskemu stanju v naravi, ter v imenu upravičenca vloži zbirno vlogo.

**II. Vloge, zahtevki in priloge**

V uredbi, ki ureja ukrep dobrobit živali, se spremenita dva pogoja, in sicer sprememba pogoja glede datuma začetka obdobja paše ter časa izvedbe koprološke analize in tretiranja živali na podlagi rezultatov koprološke analize v operacijah dobrobit živali za govedo in drobnico. Posledično se **v 4. členu**, ki spreminja 10. člen osnovne uredbe, prilagodijo ali ne veljajo več četrti, peti, šesti in sedmi odstavek, ki določajo roke in pogoje za oddajo zahtevkov za operaciji DŽ govedo in DŽ drobnica. Zaradi enakih razlogov se v 5. členu, ki spreminja 11. člen osnovne uredbe, prilagodi deseti odstavek tako, da je pogoj za oddajo zahtevka glede starosti (kategorije) živali vezan na začetek paše, in ne več na starost (kategorijo) živali ob oddaji zahtevka.

V **3. členu**, ki se nanaša na 6. člen osnovne uredbe, in v **6. členu**, ki spreminja 12. člen osnovne uredbe, se roki, ki določajo vložitev prilog zbirne vloge, prilagodijo tako, da so usklajeni z novim rokom za pozno predložitev zbirne vloge (zamudni rok), ki je za leto 2020 izjemoma določen za 10. julij na podlagi 13. člena Uredbe 640/2014/EU in datuma rednega roka (15. junij 2020) v skladu Uredbo o spremembah in dopolnitvi Uredbe o izvedbi ukrepov kmetijske politike za leto 2020 (Uradi list RS, št. 61/20). Roki za oddajo posameznih prilog zbirne vloge in določenih zahtevkov so usklajeni z rokom za pozno predložitev zbirne vloge. V 6. členu se prilagodi tudi sedemnajsti odstavek 12. člena osnovne uredbe zaradi ažurnosti sklicev na 37. člen Uredbe o shemah neposrednih plačil, ki se prav tako spreminja in dopolnjuje. Vsebinsko se odstavek ne spreminja.

V **7. členu**, ki spreminja 13. člen osnovne uredbe, se v prvem odstavku prilagodi rok za spremembo zbirne vloge na 30. junij 2020, ki je kot skrajni rok, ki ga države lahko izberejo, določen v Uredbi 2020/501/EU.

V **8. členu**, ki spreminja 14. člen osnovne uredbe, se doda sedmi odstavek, ki upravičencu v primeru izjemne okoliščine dopušča umik zahtevka za ukrep dobrobit živali v primeru prekinitve paše do 17.7. 2020.

III. SISTEM KONTROL in IV. KONTROLNI SISTEM IN UPRAVNI UKREPI V ZVEZI Z NAVZKRIŽNO SKLADNOSTJO

**9. člen,** ki spreminja 16. člen osnovne uredbe, v drugem odstavku določi, da morajo udeleženci, ki sodelujejo pri pregledu na kraju samem, izvajati aktivnosti in ukrepe za zamejitev širjenja virusa SARS-CoV-2 na podlagi smernic v skladu s Priporočili za izvajanje upravnih in drugih javnopravnih zadev ob epidemiji COVID-19 Nacionalnega inštituta za javno zdravje.

Osmi in deveti odstavek 16. člena osnovne uredbe se prilagodita zaradi ažurnosti sklicev na 37. člen Uredbe o shemah neposrednih plačil. Vsebinsko se ne spreminjata.

**10. člen** spreminja četrto točko 17. člena osnovne uredbe, in sicer rok, do katerega mora upravičenec poslati agenciji obrazce za zaposlene REK-1. Razlog podaljšanja roka je prilagoditev na novi (zamudni) rok za vložitev zbirne vloge (10.julij 2020) in posledično tudi prilog zbirne vloge.

V **11. do 14. členu**, ki se nanašajo na preglede na kraju samem in kontrolni sistem v zvezi z navzkrižno skladnostjo (18. do 24. člen osnovne uredbe), gre za prilagoditev sklicev na uredbo 2020/532/EU, ki dovoljuje odstop od nekaterih členov uredbe 809/2014/EU, kar pomeni, da se nekateri postopki pregledov na kraju samem in stopnje kontrole za leto 2020 ustrezno prilagodijo.

V. IZRAČUN POMOČI IN UPRAVNIH UKREPOV

Postopki upravnih ukrepov so prilagojeni zaradi sprememb pogojev za podporo za zelenjadnice iz Uredbe o shemah neposrednih plačil (v **15. členu**, ki dopolnjuje 27. člen osnovne uredbe) in zaradi sprememb pogojev iz uredbe, ki ureja ukrep dobrobit žival (v **16. členu**, ki dopolnjuje 28. člen osnovne uredbe).

VI. SKUPNE DOLOČBE

Za namene financiranja, upravljanja in spremljanja ukrepov kmetijske politike je v predlogu uredbe v 17. členu opredeljeno, da se aktivnosti in ukrepi za zamejitev širjenja virusa SARS-CoV-2 šteje za izjemno okoliščino v skladu z drugim odstavkom 2. člena Uredbe Komisije 1306/2013/EU. Določeni so primeri izjemnih okoliščin, obdobja v katerih se priznajo posamezni primeri izjemne okoliščine in poenostavljen način obravnave primerov izjemnih okoliščin, ko nosilcu kmetijskega gospodarstva ni treba sporočati. Tak način obravnave je v skladu z dokumentom Evropske komisije »Odgovori služb EK DČ o posledicah izbruha virusa SARS-CoV-2 pri izvajanju SKP« z dne 8. 4. 2020 (v nadaljnjem besedilu: dokument EK), ki med drugim navaja, da se zaradi COVID-19 kot izjemne okoliščine na državni ravni lahko določi, da se ne zahtevajo individualno obveščanje in dokazila, če veljajo enake okoliščine za vse zadevne kmete (na primer nezmožnost pravočasnega pošiljanja določenih informacij) in so okoliščine znane državnim organom. Taki primeri so v predlogu uredbe: i) označitev živali izven predpisanih rokov, priglasitev dogodkov (označitev in premik) v CRG, CRD, CRK in CRPš izven predpisanih rokov, ii) sporočanje sprememb in odprava neusklajenosti v RKG izven predpisanega roka, iii) vložitev zbirne vloge v roku za pozno predložitev zbirne vloge (zamudni rok) v primeru, ko upravičenec za vložitev zbirne vloge pooblasti izvajalca javne službe kmetijskega svetovanja. Za začetek obdobja se šteje uveljavitev odredbe o razglasitvi epidemije (12. marec 2020) in za konec obdobja se določi 10. julij 2020, ki je v skladu z 10. členom te uredbe (premik rednega roka za vložitev zbirne vloge iz 6. maja na 15. junij 2020) in 13. členom uredbe 640/2014/EU, ki določa pozno predložitev do 25 koledarskih dni po rednem roku, tako da je rok za pozno predložitev zbirne vloge 10. julij 2020. Na zgoraj opisan način določeno obdobje za agencijo predstavlja zmanjšanje upravnega bremena. Določitev obdobja, znotraj katerega je posamezna izjemna okoliščina priznana, je v skladu z dokumentom EK, ki navaja, da so omejevalni ukrepi zaradi COVID-19 vplivali tudi na vsakodnevno delo državnih organov, zato lahko države članice na državni ravni upravičijo nemožnost ali nepravočasno izpolnjevanje določenih obveznosti.

Določeni so tudi primeri izjemnih okoliščin, ki pa jih upravičenec mora sporočiti agenciji, ker podatki, da je neizpolnjevanje pogojev ali zahtev posledica izjemne okoliščine agenciji niso na voljo oziroma se ne nanašajo na celotno populacijo upravičencev za določen ukrep (neizpolnjevanje posameznih pogojev uredbe, ki ureja ukrep dobrobit živali, neizpolnjevanje posameznih pogojev Uredbe o shemah neposrednih plačil in uredbe, ki ureja ukrepe KOPOP, EK in OMD).

Za zmanjšanje administrativnih bremen za agencijo je nadalje določeno, da v primeru, ko odobri izjemno okoliščino, ni treba izdati odločbe, temveč o tem odloči z odločbo o odobritvi sredstev. Primeri izjemnih okoliščin se upoštevajo tudi pri izpolnjevanju zahtev navzkrižne skladnosti.

V **18. členu**, ki spreminja 32. člen osnovne uredbe, je določen poenostavljeni postopek v zvezi s prenosom kmetijskega gospodarstva zaradi zmanjšanja upravnih bremen tako za upravičence kot za agencijo.